stanford-oval/wikipedia huggingface dataset:
רמירו הראשון, מלך אראגון

| --- | --- |

רמירו הראשון (מימין), ציור מהמאה ה-12
 לידה:  1007 Aibar/Oibar, ספרד 
 נהרג:  8 במאי 1063  (בגיל 56 בערך) גראוס, ספרד 
 מדינה:  ממלכת אראגון 
 מקום קבורה:  Pantheon of Kings of San Juan de la Peña 
 בן או בת זוג:  ארמסינדה מביגור (1036–?) Agnes, wife of Ramiro I of Aragon  Amuña 
 
 חתימה:   
 
רָמִירוֹ הראשון (1000 לערך-1063) היה המלך הראשון של אראגון (1035–1069). רמירו היה בנו הלא-חוקי של סנצ'ו השלישי, מלך נווארה, כשמת אביו קיבל את תואר רוזן אראגון. רמירו ערער על סמכותו של אחיו הצעיר גרסיה סנצ'ס השלישי, שקיבל את השלטון בנווארה מאחר שהיה בן חוקי לאביו. עד מהרה (1043) התעמתו בקרב טפאיה (Tafalla). רמירו נחל תבוסה, אך בכל זאת התנער משלטונו של אחיו והמליך עצמו למלך אראגון. ב-1044 עם מות גיסו נוספו לתחום שלטונו האזורים סובררבה (Sobrarbe) וריברגוסה (Ribargoza).
רמירו נהרג ב-1063, במהלך קרב גראוס ויורשו היה סנצ'ו הראשון, בנו מאשתו חיסברגה.
רמירו דה מאסטו

| --- | --- |

 לידה:  4 במאי 1874 ויטוריה, ספרד 
 פטירה:  29 באוקטובר 1936 (בגיל 62) אראבקה, ספרד 
 שם לידה:  Ramiro de Maeztu y Whitney 
 מדינה:  ספרד 
 תפקיד:  שגריר ספרד בארגנטינה (1927–פברואר 1930)  חבר הרפובליקנים של קורטז (1 בדצמבר 1933–7 בינואר 1936)  Member of the Consultative National Assembly (10 באוקטובר 1927–14 בפברואר 1928) 
 מפלגה:  Spanish Patriotic Union, Renovación Española, Unión Monárquica Nacional 
 השקפה דתית:  הכנסייה הקתולית 
 
רמירו דה מַאֶסטוּ (בספרדית: Ramiro de Maeztu; ‏4 במאי 1874, ויטוריה – 29 באוקטובר 1936, אראבקה (ספ')) היה עיתונאי, מסאי, סופר ודיפלומט ספרדי.
עד העשור הראשון של המאה ה-20 שיקף בכתביו מסרים ליברליים וגם סוציאליסטיים, התחבר עם פיו ברוחה (אנ') ואסוֹרין (אנ'), ופעל בעד התקרבותה של ספרד לשאר מדינות אירופה. אך אז פנה להשקפת עולם לאומנית והיה אחד מראשי קבוצת הימין "Acción Española" (הפעולה הספרדית (אנ')), וליריב מושבע של הרפובליקה הספרדית השנייה. בתחילת מלחמת האזרחים בספרד נעצר בידי כוחות רפובליקניים, וכעבור מספר חודשים הוצא להורג ללא משפט.
לקריאה נוספת

David Jiménez Torres, Ramiro De Maeztu and England, Boydell & Brewer, 2016
רמינגטונוצטיים

| רמינגטונוצטיים |
| --- | --- |
 רמינגטוצטוס
תקופה
תחילת-אמצע אאוקן, 49–43 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
תת־סדרה:: לווייתנים קדומים
משפחה:: רמינגטונוצטיים
שם מדעי
 Remingtonocetidae

רמינגטונוצטיים (שם מדעי: Remingtonocetidae) היא משפחה נכחדת של לווייתנים קדומים טורפים. הם חיו במים מתוקים על קו החוף של ים טתיס, במהלך האאוקן - לפני כ-40 עד 55 מיליוני שנים. אזור תפוצתם היה מוגבל לפקיסטן ולהודו, בדומה לקודמיהם בשרשרת האבולוציונית של הלווייתנאים - הפקיצטיים והאמבולוצטיים.
לרמינגטונוצטיים היו ארבע גפיים פעילות. חוטמם היה ארוך וצר. גופם היה ארוך וקטן יחסית. עיניהם ואוזניהם היו מרוחקות זו מזו, מה שמלמד על בילוי זמן רב במים. עם זאת, לעיתים גם היו יוצאים ליבשה, ואורח חייהם לא היה מימי לחלוטין, כי אם אמפיבי.
מיון

במשפחה חמישה סוגים:
Andrewsiphius
Attockicetus - הסוג הקדום ביותר (זהה בגילו לאמבולוצטוס)
Dalanistes
קוטכיצטוס (Kutchicetus)
רמינגטוצטוס (Remingtonocetus)
ריקי רקלס

אין תמונה חופשית
ריקי רקלס (Rikki Reckless) הוא שם הבמה של אסף עינב, סולן הארד רוק וגלאם מטאל ישראלי, אשר החל את פעילותו כאשר הקים את להקת קרוספייר בשנת 2000, יחד עם הגיטריסט ג'סי בולט במטרה להחיות את סגנון הרוק האמריקני של שנות ה-80.
הלהקה הוציאה מספר סינגלים ואלבום בכורה בשם "Dirty Games", בחברת "Perris Records". בשנת 2011 הצטרף רקלס כסולן ללהקת לאוד נ' קליר (LOUD n' CLEAR), עימה הקליט את האלבום "Playing With Thunder" אשר ראה אור בשנת 2012.
פעילות

רקלס הקליט עם להקת קרוספייר 3 סינגלים ואלבום, בהם השתתף ככותב (לצד ג'סי בולט) וכזמר המבצע שירה ראשית יחד עם קולות רקע. אחד מהסינגלים הכיל מחרוזת שבוצעה על ידי הלהקה בקדם-האירוויזיון 2005, שם שר לצד יזהר כהן את "עולה עולה" ו-"אבניבי" בגרסאות רוק כבד. בנוסף, החל רקלס לעבוד עם הלהקה על חומר לאלבום השני, אולם שירים אלו הגיעו רק לשלב החזרות והקלטות ה-דמו, משום שבשנת 2008 פרש מן הלהקה.
בשנת 2011 שב לפעול בז'אנר כסולן להקת לאוד נ' קליר, אשר בעבר הופיעה על במות לצד קרוספייר, בין היתר כאשר היו השתיים להקות החימום בהופעותיו של פול דיאנו (סולן להקת Iron Maiden לשעבר) ברחבי ישראל בשנת 2004.
בשנת 2012 הקליט שירה וקולות ליווי באלבום "Playing With Thunder", ונטל חלק פעיל בעיבודים המוזיקליים. האלבום זכה לביקורות משבחות ובימים אלו נמצאת הלהקה במגעים עם מספר חברות תקליטים והפצה בעולם.
הופעות

ריקי רקלס וקרוספייר ביצעו מספר רב של הופעות ברחבי ישראל במשך השנים, כאשר מרביתן היו הופעות בהן ביצעה הלהקה חומר מקורי, וחלקן מופעי מחווה ללהקות רובים ושושנים ובון ג'ובי. רקלס גם שר בפסטיבל מטאליסט 2005, שם חיממו קרוספייר את מגאדת' ו-Destruction, והשתתף במספר מופעי-מחווה כזמר אורח, כגון המחווה לאינגווי מלמסטין והמחווה לאיירון מיידן ומטאליקה. בנוסף, ביצע מופעים שלמים כזמר בלהקת מחווה ללהקת לד זפלין. בתקופה מסוימת הופיע רקלס עם לאוד נ' קליר בתפקיד הגיטריסט, כאשר סולן הלהקה היה לב קרז'נר. לאוד נ' קליר, להקתו של רקלס, מתכוננת לצאת למסע הופעות במהלך 2013 לקידום האלבום.
קרין רחמים

קרין רחמים (נולדה ב-23 ביוני 1989) היא כדורגלנית ישראלית, המשחקת כמגנה ימנית בקבוצת מ.ס קריית גת בליגת העל בכדורגל נשים וכן בנבחרת ישראל.
מורה לחינוך גופני ומחנכת בבית החינוך שער הנגב.
ביוגרפיה

רחמים נולדה וגדלה בקיבוץ נחל עוז, למדה בבית ספר היסודי שער הנגב ובתיכון בית חינוך שער הנגב. החלה לשחק כדורגל בגיל 9 בחוג כדורגל של מועצת שער הנגב, שהיה מיועד לבנים, אולם הפסיקה כעבור זמן קצר. מגיל 12 ועד גיל 15 שיחקה כדורסל בקבוצת נערות בקיבוץ יד מרדכי. בגיל 15 חזרה לשחק כדורגל ועברה לשחק באופן מסודר בקבוצת הפועל באר שבע.
בוגרת תואר ראשון בהוראה בחינוך הגופני ממכללת קיי, וכן בתעודות מדריכת כדורגל, מדריכת חדר כושר ומדריכת ספינינג.
קריירה מקצועית > מועדונים

בשנת 2004 החלה לשחק בקבוצת הנשים של הפועל באר שבע, ונשארה בקבוצה 9 עונות, עד עונת 2012/2013. בעונת 2013/2014 נכנסה רחמים ל"הסגר" ולא שיחקה באופן פעיל.
לקראת עונת 2014/2015 הצטרפה לקבוצת מ.ס קריית גת בה היא משחקת נכון לשנת 2020 ומשמשת גם כקפטנית הקבוצה. במהלך שנים האלו זכתה עם הקבוצה בשתי אליפויות ובגביע המדינה.
קריירה מקצועית > נבחרת ישראל

בשנת 2005 זומנה לסגל נבחרת ישראל עד גיל 19 ורשמה במדי הנבחרת ארבע הופעות במסגרת שני קמפיינים של אליפות אירופה לנערות.
בשנת 2018 זומנה לסגל הנבחרת הבוגרת. את הופעת הבכורה ערכה ב-10 באפריל נגד נבחרת סרביה. נכון ליוני 2020, לזכות רחמים 2 הופעות בנבחרת הבוגרת.
תארים > מ.ס קריית גת

אליפות המדינה: 2016/2017, 2017/2018
גביע המדינה: 2015/2016
ריצ'רד פייג'

| --- | --- |

 לידה:  16 במאי 1953 (בן 71) קאוקוק, ארצות הברית 
 מוקד פעילות:  ארצות הברית 
 תקופת הפעילות:  מ-1977 
 סוגה:  רוק מתקדם 
 סוג קול:  טנור 
 כלי נגינה:  גיטרה, בס 
 חברת תקליטים:  RCA רקורדס 
 richardpagemusic.com
 
ריצ'רד ג'יימס פייג' (באנגלית: Richard Page; נולד ב-16 במאי 1953) הוא מוזיקאי אמריקאי הידוע בעיקר בתור הסולן והבסיסט של להקת Mr. Mister, שפעלה בשנות ה-80. בין להיטי הלהקה נמנים: "Broken Wings" ו-"Kyrie". פייג' לקח חלק בלהקות אחרות, פעל כאמן סולו, כתב שירים עבור אמנים אחרים, ועבד כזמר רקע עבור אמנים אחרים.
בשנת 1994 כתב עם הזמרת-יוצרת האמריקאית מדונה את הלהיט "I'll Remember", שדורג במקום השני במצעד הבילבורד הוט 100.
ביוגרפיה

פייג' סיים ללמוד בבית הספר התיכון המרכזי בפיניקס, אריזונה. אמו עבדה כעוזרת המנהלת של מקהלת הבנים של פיניקס, בעוד שאביו היה מנהל מוזיקלי בכנסיית פיניקס.
חיים אישיים

לפייג' ולאשתו לינדה יש ארבעה ילדים.
דיסקוגרפיה > אלבומי סולו

1996: Shelter Me
2010: Peculiar Life
2012: Songs from the Sketchbook
2015: Goin' South
הערות שוליים

↑  Richard Page's Peculiar Life, Richard Page Music (באנגלית אמריקאית)
↑  Madonna, Billboard (באנגלית אמריקאית)
↑  Richard Page of Mr. Mister is from the valley, FOX 10 Phoenix, ‏2015-11-25 (באנגלית אמריקאית)
↑  Richard Page's Peculiar Life, Richard Page Music (ב־European Spanish)
| --- | --- |
בקרת זהויות :  BIBSYS: 6046355  BNE: XX1096748  GND: 134789180  ISNI: 0000 0001 1461 9515  LCCN: no2009035034  MusicBrainz: e77bf324-c653-4a93-a21e-82dd1fb22dc9  NKC: xx0121199  VIAF: 79781498   WorldCat (עם VIAF): 79781498
ריצ'רד פנקהרסט

| --- | --- |
אין תמונה חופשית
 לידה:  3 בדצמבר 1927 Woodford Green, הממלכה המאוחדת 
 פטירה:  16 בפברואר 2017 (בגיל 89) אדיס אבבה, אתיופיה 
 שם לידה:  Richard Keir Pethick Pankhurst 
 ענף מדעי:  היסטוריה של אתיופיה, היסטוריה 
 מקום קבורה:  קתדרלת השילוש הקדוש 
 מקום לימודים:  בית הספר לכלכלה של לונדון  בית הספר בנקרופטס 
 מוסדות:  אוניברסיטת אדיס אבבה  בית הספר לכלכלה של לונדון  בית הספר ללימודי המזרח ואפריקה של אוניברסיטת לונדון  החברה האסייתית המלכותית 
 פרסים והוקרה:  קצין במסדר האימפריה הבריטית (2004) 
 בן או בת זוג:  ריטה ג'קלין אלדון 
 צאצאים:  הלן פנקהרסט, אלולה פנקהרסט 
 
ריצ'רד פנקהרסט (באנגלית: Richard Keir Pethick Pankhurst;‏ 3 בדצמבר 1927 - 16 בפברואר 2017) היה פרופסור ממוצא בריטי, שהתמחה בחקר תולדות אתיופיה.
משפחתו וילדותו

פנקהרסט נולד בלונדון לסילביה פנקהרסט, שהייתה מראשי תנועת הסופרג'יזם בבריטניה, ולאנרכיסט סילביו רוסריו. פנקהרסט סיים לימודי דוקטורט בהיסטוריה כלכלית בבית הספר לכלכלה של לונדון. מילדותו נחשף פנקהרסט לענייני אתיופיה היות שאימו, סילביה, הייתה תומכת פעילה של התרבות האתיופית ומהפעילות המובילות בבריטניה כנגד הכיבוש האיטלקי של אתיופיה. אימו, אשר הייתה ידידתו האישית של קיסר אתיופיה היילה סלאסי, פרסמה בשנת 1955 את ספרה "אתיופיה: היסטוריה תרבותית".
קריירה אקדמית

ב-1956 עברו ריצ'רד ואימו להתגורר באדיס אבבה בירת אתיופיה. ריצ'רד החל ללמד בקולג' האוניברסיטאי באדיס אבבה, שם ייסד ב-1963 את המכון ללימודי אתיופיה. כמו כן ערך מספר עיתונים הקשורים לתרבות האתיופית וכתב ספרים רבים אודות אתיופיה ומורשתה. כאשר פרצה מלחמת האזרחים האתיופית הודח הקיסר היילה סלאסי על ידי מנגיסטו היילה מרים וריצ'רד נאלץ לשוב לבריטניה.
בבריטניה היה פנקהרסט לעמית מחקר בבית הספר ללימודי אפריקה והמזרח ובבית הספר לכלכלה של לונדון, לפני שהועסק כספרן בחברה המלכותית האסייתית (Royal Asiatic Society). ב-1986 שב פנקהרסט להתגורר באתיופיה עם משפחתו, וחידש את עבודתו במכון ובאוניברסיטה.
פנקהרסט היה ממובילי המאבק להשבת האובליסק של אקסום מרומא בחזרה לאתיופיה, מאבק שהסתיים בהצלחה עם הקמתו מחדש של האובליסק באקסום בשנת 2008. על חלקו במאבק הוענק לפנקהרסט תואר אצולה אתיופי על ידי ארגון "האיחוד הטיגראי של צפון אמריקה". פנקהרסט אף זכה בתואר אצולה במסגרת השרות הדיפלומטי שמעבר לים ב-2004 ממלכת בריטניה על תרומתו הייחודית ללימודי אתיופיה. בנוסף לספרים ולמחקרים הרבים אודות ההיסטוריה והתרבות האתיופית כתב פנקהרסט גם ביוגרפיה מקיפה אודות אימו.
מותו ומורשתו

ריצ'רד פנקהרסט מת בביתו שבאדיס אבבה ב-16 בפברואר 2017, בגיל 89. פקידי ממשל, אקדמאים ואזרחים ספדו לפנקהרסט וקראו לקיים לוויה ממלכתית לכבודו. שר החוץ של אתיופיה, וורקנה גבייהו (Workneh Gebeyehu), תיאר את פנקהרסט כ"אחד מידידיה הגדולים של אתיופיה".
הערות שוליים

1 2  Sylvia Pankhurst, Workers Liberty #58
1 2 3  The Pankhurst Family, SylviaPankhurst.com
↑  Tigrai Online ,‏ 8 במאי 2009
↑  London Gazette, (Supplement) no. 57315. p. 23, ‏14 ביוני 2004, אוחזר ב-1 במרץ 2012
↑    Adrian Blomfield, ‏Ethiopians call for state funeral as Richard Pankhurst, champion of Ethiopian culture, dies aged 89, The Telegraph, 17 February 2017
| --- | --- |
בקרת זהויות :  NLI: 987007266198705171  PLWABN: 9810589570205606  BIBSYS: 90187376  BNE: XX850206  BnF: cb12030575b (data)  CiNii: DA03492648  GND: 120539691  ICCU: RAVV059485  ISNI: 0000 0001 1033 1864  LCCN: n50050205  NKC: mub2017959051  NLA: 35407908  NLK: KAC202277956  NTA: 069109672  RERO: 02-A003668154  SUDOC: 028478010  Trove: 941969  VcBA: 495/305615  VIAF: 115402584   WorldCat (עם VIAF): 115402584
רודני פוקס

| --- | --- |

פוקס מציג את צלקותיו מתקיפת הכריש.
 לידה:  9 בנובמבר 1940 (בן 83) אוסטרליה הדרומית, אוסטרליה 
 מדינה:  אוסטרליה 
 תקופת הפעילות:  מ-1961 
 פרופיל ב-IMDb
 
רודני וינסטון פוקס (אנגלית: Rodney Winston Fox; נולד ב-9 בנובמבר 1940) הוא מפיק סרטי תעודה אוסטרלי ששרד תקיפה של עמלץ לבן.
תקיפה על ידי העמלץ

ב־8 בדצמבר 1963 הותקף רודני פוקס על ידי עמלץ לבן בזמן שהוא וחבריו ערכו תחרות מסורתית של ציד דגים באמצעות רובי צלילה. הוא סבל מפציעות חמורות ביותר בבטנו ושברים בידו השמאלית,  והריאה השמאלית ועצם הבריח שלו היו נקובות. הוא נזקק ל־462 תפרים בחזה – 29 מהם בריאה, ול־92 תפרים בזרועו וידו הימנית. אחד מחבריו שישב בסירה שם לב לכתם הדם שנוצר במים והגיע על מנת לחלץ את פוקס. החוף שבו ערכו את התחרות ממוקם באזור נידח, בו רכב עובר בממוצע כל ארבעה ימים, אך כמה דקות לאחר התקיפה עבר שם רכב שהסיע את פוקס וחבריו לבית החולים הקרוב, בעוד בטנו פתוחה עד לצלעותיו. הנהג הסיע אותם לבית החולים הקרוב, שם נכח רופא מנתח אשר למד את אופן הטיפול במצבים כאלו כמה ימים קודם לכן בוועידת רופאים מנתחים באירופה. בזכות כל אלה ניצלו חייו של פוקס.
הפקת סרטים ומחקר

בשנת 1965 חזר רודני לים על מנת להופיע בסרט דוקומנטרי שנקרא באנגלית: " Revenge of a Shark Victim", שם הרג כרישים באמצעות רובי צלילה מסוג  303 Powerhead, טרום עידן שימור הכרישים. רודני הוא האדם הראשון שהחל לייצר כלובים מיוחדים לתצפית מתחת למים, על מנת לחקור את העמלץ הלבן, וזה למעלה מארבעים שנה שהוא מוביל מסעות צילום ומחקר מתחת למים. הוא נחשב בר סמכא בכל הקשור לכריש הלבן, ובעל שם עולמי כמפיק סרטי כרישים. רודני היה שותף לרוב הסרטים שעסקו בכרישים במאה ה-20 לרבות סרטו המפורסם של סטיבן ספילברג "מלתעות".
משפחתו של רודני פוקס ייסדה מוזיאון כרישים בדרום אוסטרליה שנקרא: "Rodney Fox Shark Experience". במוזיאון מוצגים תמונות וסרטים שצולמו על ידי רודני או כאלה שנכח בהם, כלובי תצפית תת-ימיים אשר יצר לטובת הסרט "מלתעות", מודלים של כריש לבן ומאובנים של שיני כרישים עתיקים.
רודני פוקס ובנו אנדרו עדיין ממשיכים להפעיל עסק למסעות תצפית תת-ימית בדרום אוסטרליה.
הערות שוליים

↑  ‏Rodney Fox Shark Attack, באתר ארכיון האינטרנט, גרסה מודפסת של תוכנית ששודרה ב־1 באפריל 2002, אורכב מהמקור ב־14 בנובמבר 2013, בדיקה אחרונה ב־12 ביולי 2022
↑   Rodney Fox – Thanks for the dive..., באתר ultimate-animals.com, בדיקה אחרונה ב־12 ביולי 2022
↑  ‏Rodney Fox Great White Shark Expeditions, באתר rodneyfox.com.au, בדיקה אחרונה ב-12 ביולי 2022
| --- | --- |
בקרת זהויות :  NLI: 987007295153905171  ISNI: 0000 0000 3843 5182  LCCN: n2015056827  NTA: 15928841X  VIAF: 7198149068421465730008   WorldCat (עם VIAF): 7198149068421465730008
רמינגטון ניילון 66

| --- | --- |

רובה רימנגטון ניילון 66
 מידע כללי
 סוג:  מודל כלי ירי 
 תכנון:  וו.אי. ליק, סי.ה. מורס, ה.וו. יאנג
 מדינה מייצרת:  ארצות הברית ארצות הברית, ברזיל ברזיל
 יצרן:  חברת נשקי רמינגטון, 1959
 יחידות שיוצרו:  כמה מאות אלפים
 מידע טכני
 קליבר:  0.22 ארוך
 פעולה:  חצי-אוטומטי
 הזנה:  מחסנית גלילית בקת הרובה ל-14 כדורים
 כוונות:  כוונת ברזל
 משקל ריק:  1.8 ק"ג
 
רמינגטון ניילון 66 (באנגלית: Remington Nylon 66) הוא רובה חצי-אוטומטי בקוטר 0.22 אינץ' מתוצרת חברת רמינגטון. ייחודו של הרובה הוא בשימוש הנרחב בפולימרים סינתטיים בייצורו.
תיאור

הרובה הוצג לראשונה על ידי חברת נשקי רמינגטון בשנת 1959. ייחודו של הניילון 66 הוא בקת ובגוף הרובה, העשויים חומר פולימרי, הדומה לניילון, בשם זַיְטֶל (Zytel), מתוצרת חברת דופונט. השימוש הנרחב בחומרים סינתטיים מאפשר לניילון 66 לפעול בלא שימוש בחומרי סיכה כלשהם, דבר התורם לאמינותו ולפופולריות הרבה שלו בקרב תושבי אזורים ארקטיים.
הרובה מצויד בכוונת ברזל, אך ניתן להתקין עליו גם כוונת טלסקופית. לרובה מספר גרסאות, אולם אלו נבדלות אחת מהשנייה בצבע גוף הרובה. שמן של חלק מהגרסאות השונות מבוסס על שמותיהם של שבטים אינדיאניים מאמריקה הצפונית, ובהם "חום מוהוק", "שחור אפאצ'י" ו"ירוק סנקה".
הניילון 66 יוצר ברישיון גם בברזיל, בידי חברת CBC‏ הברזילאית בין השנים 1962 ו-1992. החברה הברזילאית יצרה בסך הכל כ-200 אלף רובי ניילון 66. בדגמיה המאוחר יצרה החברה את גוף וקת הרובה מחומר פולימרי בשם טֶכְנִיל (Technyl), כתחליף זול יותר לחומר הזיטל של חברת דופונט.
הערות שוליים

↑  Companhia Brasileira de Cartuchos - חברת התחמושת הברזילאית, ידועה בעולם גם כמאגטק - MagTech
ריצ'רד פרנסוורת'

| --- | --- |

פרנסוורת' בסרט "סיפור פשוט" תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  1 בספטמבר 1920 לוס אנג'לס, ארצות הברית 
 התאבד:  6 באוקטובר 2000 (בגיל 80) לינקולן, ארצות הברית 
 מקום קבורה:  פארק הזכרון פורסט לוון 
 שם לידה:  Richard William Farnsworth 
 מדינה:  ארצות הברית 
 תקופת הפעילות:  1937–1999 (כ־62 שנים) 
 מספר צאצאים:  2 
 פרסים והוקרה:  כוכב בשדרת הכוכבים בהוליווד 
 פרופיל ב-IMDb
 
ריצ'רד ויליאם פרנסוורת' (באנגלית:  Richard William Farnsworth; ‏1 בספטמבר 1920 - 6 באוקטובר 2000) היה שחקן קולנוע ופעלולן אמריקני. הוא היה מועמד לשני פרסי אוסקר ולשלושה פרסי גלובוס הזהב.
ביוגרפיה

פרסוורת' נולד בלוס אנג'לס לתוך תקופת השפל הגדול, הוא גדל עם אמו ושתי אחיותיו לאחר שאביו מת בהיותו ילד בן 7. פרנסוורת' היה נשוי למרגרט היל במשך 38 שנה, נולדו להם שני ילדים, והיא נפטרה בשנת 1985. בשנת 1999 במהלך צילומי סרטו האחרון "סיפור פשוט" הרגיש פרנסוורת' כאבים חדים בגופו כתוצאה מסרטן שהתגלה בעצמותיו. ב-6 באוקטובר 2000 ירה בעצמו בחוותו שבניו מקסיקו. הוא נקבר לצידה של אשתו מרגרט בבית קברות בלוס אנג'לס.
קריירת משחק

פרסוורת' החל את דרכו בעולם הקולנוע לקראת סוף שנות ה-30. תחילה הופיע בתפקידים קטנים בהם בדרמת המלחמה הרומנטית זוכת 8 פרסי אוסקר "חלף עם הרוח". את תפקידו המרכזי הראשון הגדול גילם פרנסוורת' בשנת 1972 במערבון "השופט רוי בין".
בשנת 1978 היה פרנסוורת' מועמד לפרס אוסקר לשחקן המשנה הטוב ביותר על תפקידו בדרמת המערבונים הרומנטית "בא פרש פראי וחופשי"
בשנות ה-80 הופיע ב"התחיה", בדרמת הספורט מועמדת 4 פרסי אוסקר של בארי לוינסון "הטוב מכולם" ו"השועל האפור" שעל הופעתו בסרט היה מועמד לפרס גלובוס הזהב. היה מועמד לפרס גלובוס הזהב גם ב-1985 על משחקו בסדרה "מרדף".
ב-1990 שיחק במותחן "מיזרי" שמבוסס על ספר אימה של סטיבן קינג בדמותו של שריף העיירה באסטר.
ב-1999 שיחק בתפקיד ראשי בדמות אלווין סטרייט בסרט הדרמה הביוגרפי "סיפור פשוט". על תפקיד זה הועמד לפרס אוסקר לשחקן הטוב ביותר והפך בגיל 79 לשחקן המבוגר ביותר שהועמד לפרס זה, וכן הועמד בשלישית לפרס גלובוס הזהב.
פילמוגרפיה נבחרת

טקסס מעבר לנהר (1966)
פלישת אולזן (1972)
השופט רוי בין (1972)
הדוכסית והנוכל (1976)
בא פרש פראי וחופשי (1978)
האגדה על הריינג'ר הבודד (1981)
רוקוס (1981)
השועל האפור (1982)
יום העצמאות (1983)
הטוב מכולם (1984)
ריינסטון (1984)
האסופית (1985)
ג'ק וג'ק (1990)
מיזרי (1990)
הוואנה (1990)
הדרך המהירה לגיהנום (1991)
הבריחה (1994)
לאסי (1994)
סיפור פשוט (1999)
טום הום (2000)
התחיה (2001)
פילמוגרפיה נבחרת > טלוויזיה

The Fire Next Time‏ (1993) - מיני-סדרה
ריינהרד השלישי, רוזן הנאו

| --- | --- |

 לידה:  22 באפריל 1412 הנאו
 פטירה:  20 באפריל 1452 (בגיל 39) היידלברג
 מדינה:  גרמניה 
 בת זוג:  מרגרט, רוזנת פלטין ממונסבאך
 
ריינהרד השלישי רוזן הנאו (בגרמנית: Graf Reinhard III. von Hanau‏; 22 באפריל 1412 – 20 באפריל 1452) היה רוזן הנאו משנת 1451 ועד מותו. הוריו היו הרוזן ריינהרד השני מהנאו ואשתו קתרינה מנסאו-בילשטיין.
שלטון

בשנת 1434, כשעוד אביו היה בחיים, כשאחותו שנתאלמנה מנישואיה הראשונים עם הרוזן תומאס השני מריינק, נישאה בשנית עם הרוזן וילהלם השני מהנברג-שלוזינגן, השתלט ריינהרד על האופטרופסות של ילדיה הראשונים. כשמת אביו בשנת 1451, הוא ירש את מקומו כרוזן הנאו. עם זאת, לאחר עשרה חודשים הוא מת. ובמהלך שלטונו הקצר לא קרה שום דבר ראוי לציון.
מוות

ריינהרד השלישי מת ב-20 באפריל 1452 בהיידלברג. הוא נסע להיידלברג לטיפול אצל מומחה באוניברסיטת היידלברג. הוא נקבר בכנסיית סנט מרי בהנאו.
במשך 200 השנים הבאות, כל, כל רוזני הנאו, היו קטינים כאשר הם ירשו את המחוז ומתו קודם שהגיעו לגיל שלושים. פרט לריינהרד הרביעי. דפוס זה התחיל בריינהרד השלישי וחזר על פני תשעה דורות.
תמונה

חתיכת אמנות גותיות מאוחרת בוורת' אם מיין מסביבות 1485–1490 במקורה מכנסיית סנט מרי בהנאו - מתארת את הרוזן פיליפ הצעיר ואבות אבותיו, כולל ריינהרד השלישי ואשתו. מכיוון שתמונה זו צוירה ארבעים שנים לאחר מותו של ריינהרד, סביר להניח שהיא אינה מדויקת במיוחד.
נישואין וצאצאים

ריינהרד השלישי התחתן ב-11 ביולי 1446 עם מרגרט, רוזנת פלטין מונסבאך (2 במרץ 1432 – 14 בספטמבר 1457). ונולדו להם שני ילדים:
פיליפ הראשון (1449–1500);
מרגרט (1452 - 14 במרץ 1467), נתארסה לפיליפ מאפשטיין, ומתה קודם הנישואין.
הערות שוליים

↑  Ernst J. Zimmermann, Hanau Stadt und Land, 3rd ed., Hanau, 1919, reprinted 1978, p. 98
| --- | --- |
בקרת זהויות :  GND: 138109877  VIAF: 88172513   WorldCat (עם VIAF): 88172513
רודני רוג'רס

| --- | --- |
 לידה:  20 ביוני 1971 (בן 53) דרהאם שבקרוליינה הצפונית, ארצות הברית
 עמדה:  סמול פורוורד, פאוור פורוורד
 גובה:  2.01 מטר
 מכללה:  אוניברסיטת וייק פורסט
 דראפט:  בחירה תשיעית, 1993 דנוור נאגטס
 קבוצות כשחקן
 1993–1995   1995–1999   1999–2002   2002   2002–2004   2004–2005   2005:  דנוור נאגטס   לוס אנג'לס קליפרס   פיניקס סאנס   בוסטון סלטיקס   ניו ג'רזי נטס   ניו אורלינס הורנטס   פילדלפיה 76'
 הישגים כשחקן
 פרס השחקן השישי של העונה ב-NBA‏ (2000)
רודני ריי רוג'רס (באנגלית: Rodney Ray Rogers; נולד ב-20 ביוני 1971) הוא כדורסלן עבר אמריקאי, אשר שיחק בליגת ה-NBA בין השנים 1993–2005. ממוצעיו הכוללים לאורך קריירת ה-NBA הם 10.9 נקודות, 4.5 ריבאונדים ו-2.0 אסיסטים למשחק.
בנובמבר 2008 נפצע רוג'רס כאשר התהפך עם האופנוע בו נהג, ומאז גופו משותק מהכתפיים ומטה.
קריירת תיכונים ומכללות

רוג'רס נולד וגדל בעיר דרהאם שבקרוליינה הצפונית. בשנתו האחרונה כשחקן קבוצת הכדורסל של "תיכון הילסייד" המקומי זכה בתואר שחקן התיכונים המצטיין של קרוליינה הצפונית לאחר שרשם ממוצעים של 28.3 נקודות ו-12.3 ריבאונדים למשחק, ובסיום לימודיו נבחר להשתתף במשחק מקדונלד'ס אול-אמריקן המציג את שחקני התיכונים המצטיינים בארצות הברית.
בין השנים 1990–1993 למד באוניברסיטת וייק פורסט אשר בווינסטון סיילם, ובכל 3 עונותיו בקבוצת הכדורסל שלה הוביל את קלעיה עם 16.3, 20.5 ו-21.2 נקודות בממוצע למשחק, בהתאמה. בעונת 1992/1993 הוביל את וייק פורסט למעמד שמינית גמר טורניר אליפות המכללות (NCAA Sweet Sixteen), לראשונה מזה 9 שנים, ונבחר הן לשחקן העונה של מחוז ה-ACC והן לחמישייה השנייה של העונה בליגת המכללות כולה.
קריירת משחק

בדראפט ה-NBA‏ 1993 נלקח רוג'רס על ידי דנוור נאגטס בבחירה התשיעית. בסיבוב הראשון של פלייאוף 1994 היה רוג'רס שותף לניצחונה של דנוור מול סיאטל סופרסוניקס (2–3), אשר היה הניצחון הראשון בתולדות ה-NBA של קבוצה המדורגת שמינית מול המדורגת ראשונה. בסיבוב הפלייאוף השני הודחה דנוור מול יוטה ג'אז, בתוצאה 3–4.
לאחר שתי עונות בדנוור, במהלכן קלע 10.2 נקודות למשחק, הועבר יחד עם ברנט בארי ללוס אנג'לס קליפרס, בתמורה לאנטוניו מקדייס. בעונת 1997/1998 קבע שיאי קריירה של 15.1 נקודות, 5.6 ריבאונדים ו-2.7 אסיסטים למשחק, אך הקליפרס סיימו את העונה במקום ה-13 (מתוך 14) באזור המערבי, עם מאזן 17–65. לקראת עונת 1999/2000 חתם על חוזה בפיניקס סאנס, ובסיום אותה עונה זכה בתואר השחקן השישי של העונה לאחר שקלע 13.8 נקודות בממוצע למשחק כמחליפם מהספסל של טום גוגליוטה וקליפורד רובינסון. בפלייאוף 2000 הודחו הסאנס בסיבוב השני, לאחר שהפסידו מול האלופה שבדרך, לוס אנג'לס לייקרס, בתוצאה 1–4.
בפברואר 2002 נשלח רוג'רס לבוסטון סלטיקס, בטרייד שהעביר לפיניקס את ג'ו ג'ונסון. עד סיום עונת 2001/2002 היה רוג'רס הקלעי השלישי של הסלטיקס, עם 10.7 נקודות למשחק, וסייע לקבוצה להעפיל לגמר האזור המזרחי לראשונה מאז עונת 1987/1988. בסדרת גמר המזרח הפסידה בוסטון מול ניו ג'רזי נטס בתוצאה 2–4. לקראת עונת 2002/2003 הצטרף רוג'רס לניו ג'רזי נטס, והפעיל עמה לגמר ה-NBA בו הפסידה מול סן אנטוניו ספרס, בתוצאה 2–4. בעונת 2004/2005 שיחק עבור ניו אורלינס הורנטס ופילדלפיה 76', בטרם פרש ממשחק, בגיל 33.
פציעת האופנוע

ב-28 בנובמבר 2008 נפצע רוג'רס כאשר התהפך עם אופנוע השטח בו נהג, באזור מיוער צפונית לעיר ראלי שבקרוליינה הצפונית. כתוצאה מפגיעה בחוט השדרה נותר רוג'רס משותק כמעט בכל גופו, מהכתפיים ומטה.
הערות שוליים

↑  סטטיסטיקות ה-NBA של רוג'רס, באתר basketball-reference.com
1 2  דיווח על פציעתו של רוג'רס, באתר ESPN,‏ 5 בדצמבר 2008
↑  סטטיסטיקות המכללות של רוג'רס, באתר sports-reference.com
↑  Threads of Grace, במגזין אוניברסיטת וייק פורסט, 19 בינואר 2017
↑  רשימת הנבחרים בדראפט 1993, באתר basketball-reference.com
↑  סיכום דראפט 1995, באתר לוס אנג'לס טיימס, 29 ביוני 1995
↑  רוג'רס זוכה בפרס השחקן השישי של העונה, באתר CBS,‏ 1 במאי 2000
↑  רוג'רס נשלח בטרייד לפיניקס, באתר nbatrades.tumblr.com,‏ 20 בפברואר 2002
↑  דיווח על פציעתו של רוג'רס, באתר ESPN,‏ 5 בדצמבר 2008
↑  רודני רוג'רס נאבק בשיתוק, באתר ESPN,‏ 14 ביוני 2010